กสิกรโชว์0%ล่อใจ กวาดสินเชื่อบุคคล
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — กสิกรงัด 0% นาน 3 ปี กระตุ้นสินเชื่อบุคคล ตั้งเป้า 1.6 หมื่นล้าน
นายชาติชาย พยุหนาวีชัย ผู้ช่วยกรรมการผู้จัดการ ธนาคารกสิกรไทย (KBANK) เปิดเผยว่า ธนาคารจะเร่งกระตุ้นสินเชื่อเงินสดทันใจกสิกรไทย (KExpress Cash) เพื่อสนับสนุนการใช้จ่ายในช่วงปลายปีของลูกค้า โดยได้ขยายโครงการสินเชื่อเงินสดทันใจ อัตราดอกเบี้ย 0% นาน 3 ปี ไปจนถึง 31 ธ.ค.นี้ ซึ่งจะไม่คิดดอกเบี้ยสำหรับยอดใช้สินเชื่อส่วนที่เกิน 70% ของวงเงินอนุมัติขึ้นไป 
นอกจากนี้ ธนาคารยังได้เปิดบริการเงินสดโอนไว สำหรับลูกค้าใหม่ที่ต้องการใช้เงินเร่งด่วน สามารถเลือกรับเงินก้อนแรกได้ในวันรุ่งขึ้น
นายชาติชาย กล่าวว่า ธนาคารได้ตั้งเป้ายอดคงค้างสินเชื่อบุคคลในปีนี้ไว้ที่ 1.6 หมื่นล้านบาท และจะเริ่มหันมาเจาะกลุ่มลูกค้าที่มีรายได้ตั้งแต่เดือนละ 1 หมื่นบาทขึ้นไป โดยไม่ต้องมีหลักทรัพย์หรือผู้ค้ำประกัน จากเดิมที่กำหนดไว้ 1.5 หมื่นบาทต่อเดือน 
สำหรับสินเชื่อบุคคลทันใจนั้นจะคิดดอกเบี้ยที่ต่ำกว่าสถาบันการเงินอื่น โดยวงเงินสินเชื่อเกิน 2.4 แสนบาท คิดดอกเบี้ยเพียง 20% วงเงิน 8 หมื่น2.4 แสนบาท คิดดอกเบี้ย 24% หากต่ำกว่านี้คิดดอกเบี้ย 27%